CELEX: 32013D0372
Language: et
Date: 2013-07-09 00:00:00
Title: 2013/372/EL: Nõukogu rakendusotsus, 9. juuli 2013 , millega muudetakse rakendusotsust 2011/77/EL Iirimaale liidu finantsabi andmise kohta

12.7.2013   
            
            
               ET
            
            
               Euroopa Liidu Teataja
            
            
               L 191/9
            
         NÕUKOGU RAKENDUSOTSUS,
   9. juuli 2013,
   millega muudetakse rakendusotsust 2011/77/EL Iirimaale liidu finantsabi andmise kohta
   (2013/372/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 11. mai 2010. aasta määrust (EL) nr 407/2010, millega luuakse Euroopa finantsstabiilsusmehhanism, (1) eelkõige selle artikli 3 lõikeid 2 ja 7,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Iirimaa taotluse alusel andis nõukogu Iirimaale rakendusotsusega 2011/77/EL (2) finantsabi, et toetada tugevat majandus- ja rahandusreformikava, mille eesmärk on taastada usaldus, võimaldada majandusel tagasi pöörduda jätkusuutliku kasvu teele ning tagada Iirimaa, euroala ja liidu finantsstabiilsus.
            
         
               (2)
            
            
               Kooskõlas rakendusotsuse 2011/77/EL artikli 3 lõikega 9 vaatas komisjon koos Rahvusvahelise Valuutafondiga ning konsulteerides Euroopa Keskpangaga kümnendat korda läbi edusammud, mida Iirimaa ametiasutused on kokkulepitud meetmete rakendamisel saavutanud, samuti kõnealuste meetmete tõhususe ning majandusliku ja sotsiaalse mõju.
            
         
               (3)
            
            
               Pärast poliitilise kokkuleppe saavutamist Euroopa Parlamendi ja nõukogu vahel on oodata, et peatselt võetakse vastu õigusakt, millega luuakse ühtne järelevalvemehhanism. Sellega seoses ei toimu järgmine Euroopa Pangandusjärelevalve egiidi all korraldatav üleeuroopaline pankade stressitest enam 2013. aastal, nagu oli oodatud varem.
            
         
               (4)
            
            
               Ühtse järelevalvemehhanismi sissejuhatavaks stressitestiks ette valmistudes ja selleks, et i) teha otstarbekaid hindamisi enne programmi lõppemist ja ii) tagada võimalikult suur järjepidevus erinevate hindamiste puhul, peaks Iirimaa võtma enne 2013. aasta lõppu mitmeid ettevalmistavaid meetmeid, sealhulgas viima läbi bilansi esialgse tervikliku hindamise.
            
         
               (5)
            
            
               Iirimaa on kinnitanud oma kohustust kanda veesektoriga seotud vastutus kohalikelt omavalitsustelt viivitamata üle riiklikule kommunaalettevõtjale ning kehtestada kodumajapidamiste veetasud. Iirimaa on teinud suuri edusamme veesektori reformimisel, sealhulgas jõustanud õigusakte, asutanud äriühingu Irish Water ja viinud lõpule üleminekuprotsessiga seotud tegevusmeetmed. Tehnilistel põhjustel oleks põhjendatud kodumajapidamiste veetasude kehtestamise edasilükkamine 2014. aastaks, ilma et see seaks ohtu reformiprotsessi tervikuna.
            
         
               (6)
            
            
               Kõnealuseid suundumusi ja kaalutlusi arvesse võttes tuleks rakendusotsust 2011/77/EL muuta,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse 2011/77/EL artikli 3 lõiget 10 muudetakse järgmiselt:
   
               1)
            
            
               punkt a asendatakse järgmisega:
               
                           „a)
                        
                        
                           viib enne programmi lõppu lõpule bilansi hindamise, tehes seda selliste stressitestide ettevalmistustöö osana, mis teostatakse uue ELi metoodika kohaselt.”;
                        
                     
         
               2)
            
            
               lisatakse järgmine punkt:
               
                           „c)
                        
                        
                           esitab komisjonile teabe äriühingu Irish Water rahastamismudeli kohta ja teatab kodumajapidamiste veetasude kehtestamise lõpliku ajakava 2014. aasta neljandas kvartalis.”
                        
                     
         Artikkel 2
   Käesolev otsus jõustub selle teatavakstegemise päeval.
   Artikkel 3
   Käesolev otsus on adresseeritud Iirimaale.
   
      Brüssel, 9. juuli 2013
      
         
            Nõukogu nimel
         
         
            eesistuja
         
         L. LINKEVIČIUS
      
   
   
      (1)  ELT L 118, 12.5.2010, lk 1.
   
      (2)  ELT L 30, 4.2.2011, lk 34.